《黄仲弘捧诏至平川却回赣兼怀诸友》
明代·陈谟

崆峒山翠似金华，坐使初平不忆家。香染紫泥随綵凤，花簪白发丽乌纱。

平川对酒松风薄，贡水看云鸟道赊。痛饮读骚空有约，长歌伐木兴无涯。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。